Tōkjō denrjoku

Tōkjō denrjoku aŭ elektro de Tokio estas japana akcia kompanio, kiu provizas la regionon de Tokio per elektra energio. En la anglalingva mondo ĝi estas konata per sia mallongigo TEPCO.

Ĝi funkciigas plurajn nukleajn centralojn, inter ili la nuklea centralo Fukuŝima 1.

La firmao estas la kvare plej granda elektro-vendanto en la mondo kaj vendas proksimume tiom da energio kiom konsumas, ekzemple, Italio.
En Japanio, kie aktivas dek kompanioj elektro-provizantaj, ĝi havas merkato-parton proksimume trionan.

 Energi-centraloj 
En 2009 la kompanio produktis elektran energion en multaj propraj centraloj:
 160 akvo-energiaj centraloj kun suma povo de 8 987 MW
 25 fosili-energiaj centraloj kun suma povo de 38 189 MW, el ili
 da nafta energio 10 830 MW
 da karba energio 1 600 MW
 da tergasa/metana energio 25.759 MW
 3 nukleaj centraloj kun suma povo de 17.308 MW
 1 ter-varma centralo kun povo de 3,3 MW
 1 vent-energia centralo kun povo de 0,5 MW

 Eksteraj ligiloj 
 La kompania emblemo konsistas el kvin cirkloj, formantaj literon "T"; la du subajn cirklojn ĉirkaŭas pli granda cirklo.

Kategorio:Energio en Japanio
Kategorio:Japanaj firmaoj
Kategorio:Nuklea energio